CELEX: 62012CN0513
Language: mt
Date: 2012-11-13 00:00:00
Title: Kawża C-513/12: Talba għal deċiżjoni preliminari mressqa mill-Verwaltungsgericht Berlin (il-Ġermanja) fit- 13 ta’ Novembru 2012 — Aslihan Nazli Ayalti vs Ir-Repubblika Federali tal-Ġermanja

2.3.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 63/6
            
         Talba għal deċiżjoni preliminari mressqa mill-Verwaltungsgericht Berlin (il-Ġermanja) fit-13 ta’ Novembru 2012 — Aslihan Nazli Ayalti vs Ir-Repubblika Federali tal-Ġermanja
   (Kawża C-513/12)
   2013/C 63/10
   Lingwa tal-kawża: il-Ġermaniż
   
      Qorti tar-rinviju
   
   Verwaltungsgericht Berlin
   
      Partijiet fil-kawża prinċipali
   
   
      Rikorrenti: Aslihan Nazli Ayalti
   
      Konvenuta: Ir-Repubblika Federali tal-Ġermanja
   
      Domandi preliminari
   
   
               (1)
            
            
               L-Artikolu 41(1) tal-Protokoll Addizzjonali tat-23 ta’ Novembru 1970 dwar il-miżuri li għandhom jittieħdu matul il-fażi tranżitorja tal-assoċjazzjoni maħluqa mill-ftehim tat-12 ta’ Settembru 1963 bejn il-Komunità Ekonomika Ewropea u t-Turkija (iktar ’il quddiem il-“Protokoll Addizzjonali”) u/jew l-Artikolu 13 tad-Deċiżjoni Nru 1/80 tal-Kunsill ta’ Assoċjazzjoni, tad-19 ta’ Settembru 1980, dwar l-iżvilupp tal-assoċjazzjoni (iktar ’il quddiem id-“Deċiżjoni Nru 1/80”) jipprekludu dispożizzjoni ta’ dritt nazzjonali li, wara d-dħul fis-seħħ tagħhom, tipprovdi li, sabiex ikun jista’ jidħol għall-ewwel darba fit-territorju tar-Repubblika Federali tal-Ġermanja, il-membru tal-familja ta’ ċittadin Tork li jibbenefika mill-istatus mogħti mill-Artikolu 6 tad-Deċiżjoni Nru 1/80 għandu juri minn qabel li jista’ jesprimi ruħu bil-Ġermaniż bi kliem sempliċi?
            
         
               (2)
            
            
               F’każ ta’ risposta negattiva għall-ewwel domanda: l-ewwel subparagrafu tal-Artikolu 7(2) tad-Direttiva tal-Kunsill 2003/86/KE, tat-22 ta’ Settembru 2003, dwar id-dritt għal riunifikazzjoni tal-familja (1), jipprekludi d-dispożizzjoni nazzjonali msemmija fl-ewwel domanda?
            
         
      (1)  ĠU Edizzjoni Speċjali bil-Malti, Kapitolu 19, Vol. 6, p. 224.